Кыргыз Республикасынын

Билим берүү

жана илим министрлигинин

2023-ж."09" октябрындагы

№ 5212/1 буйругуна тиркеме

**КЫРГЫЗ РЕСПУБЛИКАСЫНЫН**

**БИЛИМ БЕРҮҮ**

**ЖАНА ИЛИМ МИНИСТРЛИГИ**

**ЖОГОРКУ КЕСИПТИК БИЛИМ БЕРҮҮСҮНҮН**

**МАМЛЕКЕТТИК БИЛИМ БЕРҮҮ СТАНДАРТЫ**

**Багыт: 560200 – Медайымдык иш**

**Квалификация: Бакалавр**

**Бишкек 2023**

Учурдагы 560200 Медайымдык иш багыты боюнча бакалаврларды даярдоо боюнча жогорку кесиптик билим берүүнүн Мамлекеттик билим берүү стандарты Кыргыз Республикасынын Билим берүү жана илим министрлигине караштуу “И.К. Ахунбаев атындагы Кыргыз мамлекеттик медициналык академиясы” базасында түзүлгөн жогорку медициналык жана фармацевтикалык билим берүү боюнча окуу-методикалык бирикмеси тарабынан жактырылган

Кыргыз Республикасынын Билим берүү жана

илим министрлигине караштуу

Жогорку медициналык жана

фармацевтикалык билим берүү

ОМБнын төрагасы,

медицина илимдеринин доктору, профессор К.Б. Ырысов

**Түзүүчүлөр:**

|  |  |  |  |  |
| --- | --- | --- | --- | --- |
|  | Джумалиева Г.А. | -  | И.К. Ахунбаев атындагы КММАнын эл аралык байланыштар жана стратегиялык өнүктүрүү боюнча проректору, м. и. д., профессор |  |
|  | Исакова Г.Б. | - | И.К. Ахунбаев атындагы КММАнын окуу-методикалык бөлүмүнүн башчысы, м. и. к., доцент |  |
|  | Момушова М.Т.  | - | И. К. Ахунбаев атындагы КММАнын окуу-методикалык бөлүмүнүн сектор башчысы |  |
|  | Жаманкулова М.К. | - | И. К. Ахунбаев атындагы КММАнын "Медайымдык иш" кафедрасынын башчысы, "Медайымдык иш" адистиги боюнча УМПКнын төрайымы,м. и. к., доцент  |  |
|  | Курманалиева З.Б. | - | И.К. Ахунбаев атындагы КММАнын "Медайымдык иш" кафедрасынын окуу бөлүмүнүн башчысы, м. и. к., доценттин милдетин аткаруучу |  |
|  | Айдарова М.К. | - | "Жогорку медайымдык билим" факультетинин окуу-координациялык кеңеши боюнча координатору |  |
|  | Мусаева Б.Д. | - | Улуттук онкология жана гематология борборунун медайымдар иши боюнча башкы дарыгеринин орун басары |  |
|  | Момункулова Э.Т. | - | Улуттук госпиталдын медайымдар боюнча башкы дарыгеринин орун басары |  |

**МАЗМУНУ**

|  |  |
| --- | --- |
| 1. **ЖАЛПЫ ЖОБОЛОР**1.1. 560200 Медайымдык иш багыты боюнча Мамлекеттик билим берүү стандартын иштеп чыгууда колдонулган ченемдик документтер 1.2. Терминдер, аныктамалар, белгилөөлөр, кыскартуулар2. КОЛДОНУУ ТАРМАГЫ2.1 . Жогорку кесиптик билим берүүнүн мамлекеттик билим берүү стандартынын аныктамасы (ЖКББ МББ)2.2 . ЖКББ МББСнын пайдалануучулары2.3 . Абитуриенттердин даярдык деңгээлине коюлуучу талаптар3. ДАЯРДОО БАГЫТЫНЫН ЖАЛПЫ МҮНӨЗДӨМӨСҮ3.1. Ыйгарылуучу квалификация3.2 . ЖКББ НББПны өздөштүрүүнүн ченемдик мөөнөтү3.3 . НББПны өздөштүрүүнүн эмгек сыйымдуулугу3.4 . ЖКББ НББПнын максаттары3.5 . Бүтүрүүчүлөрдүн кесиптик ишмердүүлүгүнүн чөйрөсү3.6 . Бүтүрүүчүлөрдүн кесиптик ишмердүүлүгүнүн объекттери3.7 . Бүтүрүүчүлөрдүн кесиптик ишинин түрлөрү3.8 . Бүтүрүүчүлөрдүн кесиптик ишинин милдеттери 4. НББПны ИШКЕ АШЫРУУНУН ШАРТТАРЫНА КАРАТА ЖАЛПЫ ТАЛАПТАР4.1 . Жождун НББПны ишке ашыруудагы укуктарына жана милдеттүүлүктөрүнө карата жалпы талаптар4.2. Студенттин НББПны ишке ашыруудагы укуктарына жана милдеттүүлүктөрүнө карата жалпы талаптар4.3. Студенттин окуу жүгүнүн максималдуу көлөмү4.4. Каникул убактысынын жалпы көлөмү5. БАКАЛАВРЛАРДЫ ДАЯРДООНУН НББПСЫНЫН ТАЛАПТАРЫ5.1 . Бакалаврды даярдоонун НББПсын өздөштүрүүнүн натыйжаларына коюлуучу талаптар.5.2 . Бакалаврларды даярдоонун НББПнын түзүмүнө талаптар5.3. Бакалаврларды даярдоонун НББПсын ишке ашыруунун шарттарына карата талаптар | 4 бет4 бет4 бет5 бет5 бет6 бет6 бет6 бет6 бет7 бет7 бет7 бет8 бет8 бет8 бет9 бет9 бет9 бет9 бет11 бет11 стр11 бет11 бет14 бет16 бет |

**1. ЖАЛПЫ ЖОБОЛОР**

 **1.1.** Жогорку кесиптик билим берүүнүн 560200 – Медайымдык иш боюнча ушул Мамлекеттик билим берүү стандарты "Билим берүү жөнүндө" Кыргыз Республикасынын Мыйзамына жана Кыргыз Республикасынын Өкмөтү билим берүү жаатындагы аныктаган тартипте башка ченемдик укуктук актыларына ылайык, Кыргыз Республикасынын билим берүү жаатындагы ыйгарым укуктуу мамлекеттик органы тарабынан иштелип чыккан жана Кыргыз Республикасынын Өкмөтү аныктаган тартипте бекитилген.

 Бул Мамлекеттик билим берүү стандартын аткаруу бакалаврларды даярдоо боюнча кесиптик билим берүү программаларды ишке ашыруучу бардык жождор үчүн менчигинин түрүнө жана ведомстволук таандыктыгына карабастан милдеттүү болуп эсептелет. **1.2. Терминдер, аныктамалар, белгилөөлөр, кыскартуулар**

 Жогорку кесиптик билим берүүнүн ушул Мамлекеттик билим берүү стандартында КРнын Билим берүү чөйрөсүндөгү мыйзамдарына ылайык терминдер жана аныктамалар колдонулат::

- **негизги билим берүү программасы** - максаттарды, күтүлүүчү натыйжаларды, даярдоонун тийиштүү багыты боюнча билим берүү процессин ишке ашыруунун мазмунун жана уюштурулушун регламенттөөчү окуу-методикалык документтердин жыйындысы;

- **даярдоонун багыты** - ар түрдүү профилдеги, фундаменталдуу жалпы даярдоо негизиндеги интеграцияланган жогорку кесиптик билимдүү кадрларды (адистерди, бакалаврларды жана магистрлерди) даярдоо үчүн билим берүү программаларынын жыйындысы;

- **профиль** - негизги билим берүү программасынын конкреттүү бир түргө багытталышы жана (же) кесиптик иш объекти;

- **компетенция** - окуучунун аныкталган бир чөйрөдө майнаптуу жана жемиштүү иштөөсү үчүн зарыл болгон билими жагынан даярдоого карата алдын ала коюлган социалдык талап (ченем);

- **бакалавр** - магистратурага кирүүгө жана кесиптик иш менен алектенүүгө укук берген жогорку кесиптик билимдин квалификациялык деңгээли;

- **магистр** - аспирантурага жана (же) базалык докторантурага (PhD/профили боюнча) жана кесиптик иш менен алектенүүгө укук берген жогорку кесиптик билимдин квалификациялык деңгээли;

- **кредит (зачеттук бирдик)** - негизги кесиптик билим берүү программасынын эмгек сыйымдуулугунун шарттуу өлчөмү;

- **окутуунун натыйжалары** - негизги билим берүү программасы/модулу боюнча окуунун натыйжасында ээ болгон компетенциялар;

- **жалпы илимий компетенциялар** - кесиптик иштин бардык түрлөрү (же көпчүлүгү) үчүн жалпы болуп саналган мүнөздөмөлөрдү билдирет: окуу, талдоо жана синтез кылуу ж.б. жөндөмдүүлүк;

- **инструменттик компетенция** - когнитивдик жөндөмдү, идеяларды жана ойлорду түшүнүү жана пайдалана билүү жөндөмдөрүн камтыйт; методологиялык жөндөм, айлана-чөйрөнү түшүнүү жана башкаруу, убакытты уюштуруу, окуунун стратегияларын түзүү, чечимдерди кабыл алуу жана проблемаларды чече билүү жөндөмү; технологиялык жөндөм, техниканы пайдалана билүүгө, компьютерди билүүгө жана маалыматтык башкарууга байланышкан жөндөмдөр; лингвистикалык жөндөмдөр, коммуникациялык компетенция;

- **социалдык-инсандык жана жалпы маданий компетенциялар** - ой-сезимдерин жана мамилесин билдирүүгө, сын көз менен ой жүгүртүүгө жана өзүнө баа бере билүүгө байланышкан жеке сапаттар, ошондой эле социалдык өз ара байланыш жана кызматташуу процесстерине, топтор менен иштеше билүүгө, социалдык жана этикалык милдеттенмелерди кабыл алууга байланышкан жөндөмдөр;

- **кесиптик стандарт** - кесиптик иштин конкреттүү түрүнүн чегинде анын мазмунуна жана сапатына карата талаптарды белгилөөчү, кызматкер кайсы иште болсо да, кайсыл уюмда болсо да өзүнүн ордун татыктуу ээлеши үчүн кызматкерде болушу милдеттүү болгон квалификациянын сапаттык деңгээлин баяндаган негиз түзүүчү документ.**Кыскартуулар жана белгилөөлөр**

 Ушул Мамлекеттик билим берүү стандартында төмөнкү **кыскартуулар жана белгилөөлөр** колдонулат:

**ЖКБ -** жогорку кесиптик билим;

**ЖМБ -** жогорку медайымдык билим;

**ЖОЖ-**жогорку окуу жайы;

**МББС-**Мамлекеттик билим берүү стандарты;

**БОУК-**башкы окуу-усулдук комитет;

**ИК-**инструменталдык компетенциялар;

**СТБК-**студенттерди тандоо боюнча курстар;

**ДМЧА**-ден соолугунун мүмкүнчүлүктөрү чектелүү адамдар;

**ДААМ**-дарылоо-алдын алуу мекемеси;

**ЖИК**-жалпы илимий компетенциялар;

**НББП**-негизги билим берүү программасы;

**КК**-кесиптик компетенциялар;

**СИЖМК**-социалдык-инсандык жана жалпы маданий компетенциялар;

**ОМБ**-окуу-методикалык бирикмелер;

**НББП ДЦ** - негизги билим берүү программасынын дисциплиналарынын цикли;

**ӨК**-Өзгөчө кырдаалдар;

**ECTS**-Которуу жана кредиттерди топтоо боюнча европалык система.

**2. КОЛДОНУУ ТАРМАГЫ**

 **2.1.** Ушул Жогорку кесиптик билим берүүнүн мамлекеттик билим берүү стандарты (мындан ары - ЖКББ МББ) **560200 – Медайымдык иш** бакалаврларды даярдоо багыты боюнча негизги билим берүү программаларын ишке ашыруудагы милдеттүү ченемдердин, эрежелердин жана талаптардын жыйындысын туюндурат жана окутуу, уюштуруу-методикалык документтерди иштеп чыгуу Кыргыз Республикасынын аймагында бакалаврларды даярдоонун тийиштүү багыты боюнча лицензиясы бар менчигинин түрүнө жана ведомстволук таандыктыгына карабастан бардык жогорку кесиптик билим берүү уюмдарынын (мындан ары - жождор) жогорку кесиптик билим берүүнүн негизги билим берүү программаларын өздөштүрүү сапатын баалоо үчүн негиз болуп эсептелет.

 **2.2.** Ушул ЖКББ МББСнын **560200 - Медайымдык иш** багыты боюнча негизги пайдалануучулар төмөнкүлөр болуп саналат:

- жождордун администрациясы жана илимий-педагогикалык курамы (профессордук-окутуучулук курам, илимий кызматкерлер), өздөрүнүн жождорундагы ошол багыт жана даярдоонун деңгээли боюнча илимдин, техниканын жана социалдык чөйрөнүн жетишкендиктерин эсепке алып, негизги кесиптик билим берүү программаларын иштеп чыгуу, натыйжалуу ишке киргизүү жана жаңылоо үчүн жооптуу адамдар;

- жождун даярдоонун ошол багытындагы негизги билим берүү программасын өздөштүрүү боюнча өзүнүн окуу ишин натыйжалуу ишке ашыруу үчүн жооптуу студенттер;

- тийиштүү кесиптик иш чөйрөсүндөгү адистердин жана иш берүүчүлөрдүн бирикмелери;

- Кыргыз Республикасынын билим берүү чөйрөсүндөгү аткаруу бийлигинин борбордук мамлекеттик органынын тапшыруусу боюнча негизги билим берүү программаларын иштеп чыгууну камсыз кылуучу окуу-методикалык бирикмелер жана кеңештер;

- жогорку кесиптик билим берүүнү каржылоону камсыз кылуучу аткаруу бийлигинин мамлекеттик органдары;

- аткаруу бийлигинин жогорку кесиптик билим берүү системасында мыйзамдардын сакталышына контролду камсыз кылуучу, жогорку кесиптик билим берүү чөйрөсүндө сапатка контролду жүзөгө ашыруучу ыйгарым укуктуу мамлекеттик органдары;

- билим берүү программаларын жана уюмдарын аккредитациялоочу агенттиктер.

**2.3. Абитуриенттердин даярдык деңгээлине коюлуучу талаптар**

 2.3.1. "Бакалавр" квалификациясын алуу менен жогорку кесиптик билим алууга талапкер абитуриенттин билим деңгээли - жалпы орто билим же кесиптик орто (же кесиптик жогорку) билим.

 2.3.2. Абитуриенттин жалпы орто билими же кесиптик орто (же кесиптик жогорку) билими тууралуу мамлекеттик үлгүдөгү документи болушу керек.

**3. ДАЯРДОО БАГЫТЫНЫН ЖАЛПЫ МҮНӨЗДӨМӨСҮ**

 **3.1.** Кыргыз Республикасында **560200 – Медайымдык иш** даярдоо багыты боюнча төмөнкүлөр ишке ашырылат:

- бкалаврларды даярдоо боюнча ЖКББ НББП;

- магистрлерди даярдоо боюнча ЖКББ НББП.

 Бакалаврларды даярдоо боюнча ЖКББ НББПны толугу менен өздөштүргөн жана белгиленген тартипте мамлекеттик жыйынтык аттестациясынан ийгиликтүү өткөн жождордун бүтүрүүчүлөрүнө "бакалавр" квалификациясын ыйгаруу менен жогорку билими тууралуу диплом берилет.

 Магистрлерди даярдоо боюнча ЖКББ НББПны толугу менен өздөштүргөн жана белгиленген тартипте мамлекеттик жыйынтык аттестациясынан ийгиликтүү өткөн жождордун бүтүрүүчүлөрүнө "магистр" квалификациясын ыйгаруу менен жогорку билими тууралуу диплом берилет.

Бакалаврларды даярдоо багытынын алкагында ЖКББ НББП профилдери жож тарабынан квалификациянын (эгер болсо) тармактык/сектордук алкактарынын негизинде аныкталат.

**3.2.** Жалпы орто билимдин базасында күндүзгү окутуу формасында бакалаврларды **560200 Медайымдар иши** даярдоо боюнча ЖКББ НББП өздөштүрүүнүн ченемдик мөөнөтү 4 жылдан кем эмес убакытты түзөт.

 Тийиштүү профилдеги орто кесиптик билими же жогорку кесиптик билими бар адамдарга бакалаврларды даярдоо боюнча ЖКББ НББП тездетилген программасы боюнча өздөштүрүүгө укук берилет. Тездетилген программаларды ишке ашырууда окуунун мөөнөтү студент билим берүүнүн башка программасы боюнча орто кесиптик билимди жана (же) жогорку билимди алып жаткан учурда айрым Дисциплиналар (модулдар) жана (же) айрым практикалар боюнча окутуунун натыйжалары боюнча толук же жарым-жартылай кайра аттестациялоонун (кайра зачет тапшыруунун) жыйынтыгы менен аныкталат.

 Орто кесиптик билим берүү профилинин жогорку кесиптик билим берүү профилине шайкештиги жож тарабынан өз алдынча аныкталат.

Күндүзгү окутуу формасында орто кесиптик билимдин базасында бакалаврларды даярдоо боюнча ЖКББ НББП өздөштүрүү мөөнөтү тездетилген программаларды ишке ашыруунун алкагында 3 жылдан кем эмес убакытты түзөт.

 Билим алуунун формасына карабастан жеке окуу планы боюнча окутууда окуунун мөөнөтүн жож өз алдынча аныктайт.

 Ден соолугунун мүмкүнчүлүгү чектелүү адамдарды жеке окуу планы боюнча окутууда жож мөөнөттүү билим алуунун тийиштүү формасы боюнча аныкталган убакытка салыштырмалуу узартууга укуктуу.

Бакалаврларды жана магистрлерди даярдоо багыты боюнча ЖКББ НББП өздөштүрүүнүн башка ченемдик мөөнөттөрүн Кыргыз Республикасынын Министрлер кабинети өтү белгилейт.

 **3.3.** **Бакалаврларды даярдоонун ЖКББ НББП** өздөштүрүүнүн жалпы эмгек сыйымдуулугу 240тан кем эмес кредитке барабар.

 Күндүзгү окуу формасы боюнча окуу жылындагы ЖКББ НББПнын эмгек сыйымдуулугу 60тан кем эмес кредитке барабар.

 Бир окуу семестринин эмгек сыйымдуулугу 30дан кем эмес кредитке барабар (окуу процесси эки семестрлик болуп курулган учурда).

 Бир кредит студенттин окуу ишинин 30 саатына эквиваленттүү (анын ичинде анын аудиториялык, өз алдынча иштери жана аттестациянын бардык түрлөрү).

 **3.4.** ЖКББ НББПнын инсанды окутуу жана тарбиялоо жаатындагы даярдоонун **560200 Медайымдык иш** багыттары боюнча максаттары.

 3.4.1. ЖКББ НББПнын окутуу жаатында **560200 Медайымдык иш** багыты боюнча максаты:

 Кесиптик компетенцияларга ээ, Коомдук саламаттык сактоонун көйгөйлөрүн чечүүгө жана коопсуз, жогорку сапаттагы, иштиктүү жана рационалдуу медициналык-санитардык кызматтарды көрсөтүүгө жөндөмдүү, квалификациясынын жогорку деңгээлиндеги медициналык айымдарды даярдоо жана өзүнүн потенциалын өмүр бою өнүктүрүү.

 3.4.2. ЖКББ НББПнын инсанды тарбиялоо жаатында 560200 - Медайымдык иш багыты боюнча максаты:

- студенттердин социалдык-инсандык сапаттарын калыптандыруу: максатка умтулгандык, уюшкандык, эмгекчилдик, жоопкерчилик, жарандуулук, мекенчилдик сезимдер, коммуникативдүүлүк, толеранттуулук, эмпатия жана жалпы маданиятты жогорулатуу.

**3.5.** **Бүтүрүүчүлөрдүн кесиптик ишмердүүлүгүнүн түрлөрү.**

 Бүтүрүүчүлөрдүн кесиптик иш чөйрөсү даярдоо **560200 – Медайымдык иш** багыты боюнча төмөнкүлөрдү камтыйт:

* Саламаттыкты сактоо-калктын ден соолугун сактоо жана камсыз кылуу, квалификациялуу медайымдык жардам көрсөтүү аркылуу бейтаптардын жашоо сапатын жакшыртуу, калк менен профилактикалык иштерди жүргүзүү, медайымдык персоналдын ишин уюштуруу;
* Социалдык кызмат көрсөтүүлөр – реабилитация, жардамга муктаж адамдарга кам көрүү;

 Бүтүрүүчүлөрдүн билиминин жана алынган компетенцияларынын деңгээли кызматкердин квалификациясынын талаптарына ылайык келген шартта алар кесиптик иштин башка тармактарында жана (же) чөйрөлөрүндө кесиптик ишти жүзөгө ашыра алат. **3.6. Бүтүрүүчүлөрдүн кесиптик ишмердүүлүгүнүн объекттери**

Бүтүрүүчүлөрдүн кесиптик ишинин багыты **560200 - Медайымдык иш** багыты боюнча бүтүрүүчүлөрдүн кесиптик ишинин объектилери:

* бейтаптар (диагностика жана дарылоо);
* жеке, үй-бүлө, калк (алдын алуу, реабилитациялоо);
* саламаттыкты сактоо уюмдарынын медайымдык жана көмөкчү кызматкерлери (адам ресурстарын башкаруу, квалификацияны жогорулатуу);
* ден соолукту сактоо үчүн шарттарды түзүүгө, профилактиканы, медайымдык жардамды жана мониторингди көрсөтүүгө багытталган инструменттердин жана технологиялардын комплекси (материалдык ресурстарды башкаруу, документ жүгүртүү).

 **3.7.** **Бүтүрүүчүлөрдүн кесиптик ишинин түрлөрү:**

* Ден соолукту чыңдоо жана оорулардын алдын алуу;
* Ар кандай курактагы калкка медайымдык жардам көрсөтүү;
* Атайын медайымдык жардам көрсөтүү;
* Медайымдарды башкаруу жана кесиптик өнүгүү.

Негизинен бүтүрүүчү даярдалып жаткан кесиптик иштин конкреттүү түрлөрү кызыкдар иш берүүчүлөр менен бирдикте тийиштүү кесиптик стандарттын (эгер болсо) негизинде же жогорку окуу жайы тарабынан иштелип чыгылчу анын билим берүү программасынын мазмунун аныкташы керек.

 **3.8. Бүтүрүүчүлөрдүн кесиптик ишинин милдеттери**

 **560200 – Медайымдык иш** даярдоонун багыты боюнча бакалавр кесиптик ишмердиктин түрлөрүнө ылайык төмөнкү кесиптик милдеттерди аткаруу керек:

Ден соолукту чыңдоо жана оорулардын алдын алуу:

* + Ар кандай курактагы топтордогу калктын ден соолугун сактоо жана чыңдоо боюнча иш-чараларды өткөрүү;
	+ Коомчулукта (топтордо)ден соолукту чыңдоо боюнча иш-чараларды өткөрүү;
	+ Оорулардын алдын алуу жана ден соолукту чыңдоо боюнча иш-чараларды өткөрүү;
	+ Дени сак калкты, бейтаптарды жана алардын үй-бүлөлөрүн окутуу жана кеңеш берүү;
	+ Бейтаптар жана медициналык кызматкерлер үчүн коопсуз оорукана чөйрөсүн камсыз кылуу;

Ар кандай курактагы калкка медайымдык жардам көрсөтүү:

* + Улуу курактагы калкка медайымдык жардам көрсөтүү;
	+ Аялдардын ден соолугун коргоо боюнча медайымдык жардам көрсөтүү;
	+ Балдардын жана өспүрүмдөрдүн ден соолугун коргоо боюнча медайымдык жардам көрсөтүү;
	+ Кары жана улгайган курактагы бейтаптарга медайымдык жардам көрсөтүү;

Атайын медайымдык жардам көрсөтүү:

* + Шашылыш кийлигишүүнү талап кылган өзгөчө кырдаалдарда медайымдык жардам көрсөтүү;
	+ Психикалык ден соолукту жана психосоциалдык интеграцияны колдоо үчүн медайымдык жардамды ишке ашыруу;
	+ Паллиативдик жардам көрсөтүү;
	+ Ден соолугунун мүмкүнчүлүктөрү чектелүү адамдарга жана калктын аялуу топторуна медайымдык жардам көрсөтүү;
	+ Өзгөчө кырдаалдарда медайымдык жардам көрсөтүү жана медициналык кызматты уюштуруу;

Медайымдарды башкаруу жана кесиптик өнүгүү:

* + Алынган пациент жөнүндө маалыматты документтештирүү, эсепке алуу жана отчеттуулук;
	+ Материалдык ресурстарды башкаруу (дары-дармектер, жабдуулар, аспаптар);
	+ Саламаттыкты сактоодо адам ресурстарын башкаруу;
	+ Жүрүм-турумдун укуктук жана этикалык нормаларын сактоо;
	+ Көрсөтүлгөн медайымдык кызматтардын сапатын контролдоо.

**4. НББПны ИШКЕ АШЫРУУНУН ШАРТТАРЫНА КАРАТА ЖАЛПЫ ТАЛАПТАР**

 **4.1. Жождун НББПны ишке ашыруудагы укуктарына жана милдеттүүлүктөрүнө карата жалпы талаптар.**

 4.1.1. ЖОЖдор даярдоонун **560200 Медайымдык иш** багыты боюнча НББПны өз алдынча иштеп чыгышат. НББП Кыргыз Республикасынын даярдоо багыттары боюнча тийиштүү мамлекеттик билим берүү стандартынын негизинде иштелип чыгат жана жождун окумуштуулар кеңеши тарабынан бекитилет.

 Жождор НББПны илимдин, маданияттын, экономиканын, техниканын, технологиялардын жана социалдык чөйрөнүн өнүгүүсүн эсепке алып, жождо билим берүүнүн сапатынын кепилдигин камсыз кылуу боюнча төмөндөгүлөрдө камтылган сунуш-көрсөтмөлөрдү кармануу менен 5 жылда бир жолудан кем эмес жаңылап турууга милдеттүү:

* бүтүрүүчүлөрдү даярдоонун сапатын камсыз кылуу боюнча стратегиялардын иштелмесинде;
* билим берүү программаларын мезгил-мезгили менен рецензиялоонун мониторингинде;
* так макулдашылган критерийлердин негизинде студенттердин билимдеринин жана билгичтиктеринин, бүтүрүүчүлөрдүн компетенцияларынын деңгээлин баалоонун объективдүү өтүү тартиптеринин иштелмелеринде;
* окутуучулук курамдын сапатын жана компетенттүүлүгүн камсыз кылууда;
* бардык ишке ашырылуучу билим берүү программаларын жетиштүү ресурстар менен камсыз кылууда, аларды колдонуунун натыйжалуулугун көзөмөлүндө, мунун ичинде окуп жаткандарды сурап билүү жолу менен;
* өзүнүн ишин (стратегиясын) баалоо жана башка билим берүү мекемелери менен катар коюп салыштыруу үчүн макулдашылган критерийлер боюнча өзүн өзү изилдөөнү үзгүлтүксүз жүргүзүүдө;
* коомчулукту өзүнүн изилдөөлөрүнүн жыйынтыктары, пландары, жаңылоолору тууралуу маалымдоодо.

 4.1.2. Студенттерди жана бүтүрүүчүлөрдү даярдоонун сапатын баалоо алардын учурдагы, орто аралык жана жыйынтыктоочу мамлекеттик аттестациясын камтышы керек. Баалоочу каражаттардын базасы жож тарабынан иштелип чыгат жана бекитилет.

 Студенттерди жана бүтүрүүчүлөрдү аттестациялоого, бүтүрүүчү квалификациялык иштердин мазмунуна, көлөмүнө жана түзүмүнө коюлуучу талаптар жождун бүтүрүүчүлөрүн жыйынтыктоочу мамлекеттик аттестациялоо жөнүндө жобону эске алуу менен аныкталат.

 4.1.3. НББПны иштеп чыгууда жожду бүтүрүүчүлөрдүн социалдык-инсандык компетенцияларын (мисалы, социалдык өз ара аракеттенүү компетенцияларын, өзүн өзү уюштурууну жана системалык-ишмердик мүнөздөгү өз алдынча башкарууну) түзүү мүмкүнчүлүктөрү аныкталуусу керек. Жож жождун социалдык-маданий чөйрөсүн түзүп калыптандырууга, инсандын ар тараптуу өнүгүүсү үчүн зарыл шарттарды түзүүгө милдеттүү.

 Жож окуу процессинин социалдык-тарбиялык компонентин студенттик өз алдынча башкарууну өнүктүрүүнү, студенттердин коомдук уюмдардын ишине катышуусун, спорттук жана чыгармачылык клубдарды, илимий студенттик коомдорду кошуп, өнүктүрүүгө көмөктөш болууга милдеттүү.

 4.1.4. Жогорку окуу жайынын НББПсы студенттин тандоосу боюнча дисциплинаны түзүүсү керек. Студенттин каалоосу боюнча дисциплиналарды түзүүнүн тартибин жождун окумуштуулар кеңеши аныктайт.

 4.1.5. Жож студенттердин өзүнүн окуу программасын түзүүгө катышуусунун реалдуу мүмкүнчүлүгүн камсыз кылууга милдеттүү.

 4.1.6. Жож НББПны түзүүдө студенттерди алардын укуктары жана милдеттүүлүктөрү менен тааныштырууга, студенттер тандап алган дисциплиналар алар үчүн милдеттүү болуп эсептелинерин, ал эми алардын суммалык эмгек сыйымдуулугу окуу планында каралгандан кем болбошу керектигин түшүндүрүүгө милдеттүү.

 **4.2. Студенттин НББПны ишке ашыруудагы укуктарына жана милдеттүүлүктөрүнө карата жалпы талаптар.**

 4.2.1. Студенттер студенттин тандоосу боюнча окуу дисциплиналарын өздөштүрүүгө бөлүнгөн окуу убактысынын көлөмүнүн чектеринде НББПда алдын ала каралган конкреттүү дисциплинаны тандап алууга укуктуу.

 4.2.2. Студент өзүнүн жекече билим берүү траекториясын түзүүдө дисциплинаны тандоо боюнча жождо консультация алуу жана алардын даярдоонун (адистештирүүнүн) болочок профилине таасир этүү укугуна ээ.

 4.2.3. НББПны өздөштүрүүдө натыйжалуулукка жетишүү максатында СИЖМКны өнүктүрүү бөлүгүндө студенттер студенттик өз алдынча башкарууну өнүктүрүүгө, коомдук уюмдардын, спорттук жана чыгармачылык клубдардын, илимий студенттик коомдордун ишине катышууга милдеттүү.

 4.2.4. Студенттер жождун НББПсында алдын ала каралган бардык тапшырмаларды аныкталып белгиленген мөөнөттөрдө аткарууга милдеттүү.

 **4.3. Студенттин окуу жүгүнүн** максималдуу көлөмү анын аудиториялык жана аудиториядан тышкаркы (өз алдынча) окуу ишинин бардык түрлөрүн камтуу менен, жумасына 45 саат болуп белгиленет.

 Жумасына аудиториялык сабактардын күндүзгү окуу формасындагы көлөмү ЖКББнын деңгээлин жана даярдоонун багытынын спецификасын эсепке алуу менен мамлекеттик билим берүү стандартына ылайык аныкталат жана ар бир окуу дисциплинасын үйрөнүүгө бөлүнгөн жалпы көлөмдөн 50 пайызды түзөт.

 Окуу сабагы боюнча өз алдынча иштөөгө бөлүнүүчү сааттарга ошол дисциплина (модуль) боюнча экзаменге даярданууга каралган убакыт кирет.

 **4.4.** **Окуу жылындагы каникулдук убакыттын** жалпы көлөмү 7-10 жуманы түзүүсү керек, мунун ичинде кыш мезгилинде 2 жумадан кем эмес.

**5. Бакалаврларды даярдоонун НББПсынын талаптары**

 5.1. **Бакалаврды даярдоонун НББПсын өздөштүрүүнүн натыйжаларына талаптар**

 Даярдоонун Медайымдык иш багыты боюнча бүтүрүүчү НББПнын максаттарына жана ушул ЖКББнын мамлекеттик билим берүү стандартынын 3.4 жана 3.8-пункттарында көрсөтүлгөн кесиптик иштин милдеттерине ылайык төмөндөгү компетенцияларга ээ болушу керек:

 **а) универсалдык:**

- жалпы илимий (ЖИК):

**ЖИК-1** - маалымат чогултууга, контент-анализ жүргүзүүгө, элементтердин байланыштарын аныктоого, алынган маалыматты структуралоого, жалпылоого, системалаштырууга, маалыматты өзгөртүүгө, башкы нерсени бөлүп көрсөтүүгө жөндөмдүү жана даяр;

**ЖИК-2** - билимди жаңы шарттарга ылайыкташтырууга, идеяларды жаратууга, оригиналдуу чечимдерди сунуштоого жөндөмдүү жана даяр;

**ЖИК–3** - максатка жетүү деңгээлин пландаштырууга, баалоого, кесепеттерин болжолдоого, коюлган милдеттерди чечүүдө каталардын себептерин аныктоого жөндөмдүү жана даяр.

- инструменталдык (ИК):

**ИК-1 *-*** кесиптик маселелерди чечүү үчүн компьютердик технологиялар жана тутумдук жана колдонмо программалар менен иштөөгө жөндөмдүү жана даяр;

**ИК–2** - маалыматтык коопсуздуктун негизги талаптарын эске алуу менен маалыматтык, библиографиялык ресурстарды жана маалыматтык-коммуникациялык технологияларды пайдаланууга жөндөмдүү жана даяр;

**ИК-3** – мамлекеттик тилде жана расмий тилдерде жазуу жана оозеки коммуникацияга жөндөмдүү жана даяр, кесиптик милдеттерди чечүү үчүн чет тилдердин бирин өздөштүрүүгө жөндөмдүү;

**ИК-4** – башкаруу ыкмаларын колдонууга жөндөмдүү жана даяр; аткаруучулардын ишин уюштуруу; ар кандай пикирлердин шарттарында жана кесиптик компетенттүүлүгүнүн чегинде жооптуу башкаруу чечимдерин кабыл алууда лидерлик жөндөмдөрүн көрсөтүү;

- социалдык-инсандык жана жалпы маданий (СИЖМК):

**СИЖМК-1 -** кесиптик ишмердүүлүктө этикалык, деонтологиялык жана биоэтикалык принциптерди ишке ашырууга жөндөмдүү жана даяр;

**СИЖМК-2** - кесиптик баарлашуу ыкмаларына жөндөмдүү жана даяр; инсандар аралык мамилелерди курууга, топто иштөөгө, конфликттик кырдаалдарды конструктивдүү чечүүгө, социалдык, этникалык, конфессиялык жана маданий айырмачылыктарды сабырдуулук менен кабыл алууга жөндөмдүү жана даяр;

**СИЖМК-3** - коомдо кабыл алынган моралдык жана укуктук ченемдерди эске алуу менен өз ишин жүзөгө ашырууга, купуя маалыматтар менен иштөө боюнча мыйзамдарды жана ченемдик укуктук актыларды сактоого, кабыл алынган чечимдер үчүн социалдык жана этикалык жоопкерчилик тартууга жөндөмдүү жана даяр;

**СИЖМК-4** - логикалык жана аргументтүү талдоого, эл алдында сүйлөөгө, дискуссияны жана полемиканы жүргүзүүгө, тарбиялык жана билим берүү ишин жүзөгө ашырууга, кызматташууга жөндөмдүү жана даяр.

 **б) кесиптик (КК):**

Ден соолукту чыңдоо жана оорулардын алдын алуу:

**КК-1** – сергек жашоо образын пропагандалоого, калктын ден соолугу үчүн эң коркунучтуу, кеңири таралган коркунуч факторлору жөнүндө маалымат берүүгө жана ар кандай оорулардын өнүгүшүнүн тобокелдик топторун аныктоого жөндөмдүү жана даяр;

**КК-2** - калкты санитардык-гигиеналык агартууга жана сергек жашоо мүнөзүн кабыл алууга багытталган билим берүү иш-чараларын жүргүзүүгө жөндөмдүү жана даяр;

**КК-3** - тиркелген калктын арасында көп кездешүүчү жугуштуу, мите жана жугуштуу эмес оорулардын алдын алуу боюнча профилактикалык иш-чараларды жана калкты эмдөөнүн стандарттуу жол-жоболорун ишке ашырууга жөндөмдүү жана даяр;

**КК-4** - эпидемияга каршы иш-чараларды жүргүзүүгө, өзгөчө коркунучтуу инфекциялардын очокторунда, радиациялык кырдаал начарлаганда жана табигый кырсыктарда калкты коргоого жөндөмдүү жана даяр;

**КК-5** - бейтаптар жана кызматкерлер үчүн коопсуз чөйрөнү камсыз кылууга жөндөмдүү жана даяр;

Ар кандай курактагы калкка медайымдык жардам көрсөтүү:

**КК-6** - медайымдык экспертизаны колдонууга жана ишке ашырууга, оорулуу жана жабыркаган адам жөнүндө маалыматты талдоо, анын медайымдык жардамга муктаждыктарын аныктоого жөндөмдүү жана даяр;

**КК-7** - коюлган медайымдык диагнозго ылайык бейтаптарга медайымдык кийлигишүүлөрдүн планын жана көлөмүн аныктоого, андан кийин ишке ашырууга, алгоритмдерге (медайымдык манипуляциялардын стандарттарына жана протоколдоруна) ылайык медайымдык максаттарга жетүүгө багытталган иш-аракеттерди жүзөгө ашырууга жөндөмдүү жана даяр;

**КК-8** – лабораториялык изилдөөлөр үчүн үлгүлөрдү алууга жана лабораториялык-инструменталдык изилдөөлөрдүн натыйжаларын чечмелөөгө жөндөмдүү жана даяр;

**КК-9** - медайымдык кийлигишүүнүн көз каранды түрүн (дарыгердин көрсөтмөсү боюнча жана анын көзөмөлү астында жасалган иш-аракеттерди) аткарууга жана пациенттин абалынын өзгөрүшү жөнүндө дарыгерге маалымдоого жөндөмдүү жана даяр;

**КК-10** - үй-бүлөнү пландаштыруу, контрацепция жана сексуалдык-репродуктивдик ден-соолук, жыныстык жол менен берилүүчү инфекциялар (ЖЖБИ), каалабаган кош бойлуулуктун алдын алуу боюнча аялдарга, өспүрүмдөргө консультация берүүгө жөндөмдүү жана даяр;

**КК-11** - физиологиялык кош бойлуулугу бар аялдарды, төрөттөн кийинки мезгилде жана кош бойлуулукту жасалма жол менен токтоткондо аялдарды көзөмөлдөөгө жөндөмдүү жана даяр;

**КК-12** - онкопатологияны - жатын моюнчасынын рагын, эмчек рагын аныктоо боюнча скринингдик иш-чараларды жүргүзүүгө жөндөмдүү жана даяр;

**КК-13** - баланын өнүгүүсүнө байкоо жүргүзүүгө жана баа берүүгө, балдардын профилактикалык жана медициналык кароолорун уюштурууга жөндөмдүү жана даяр;

**КК-14** - тобокелдик факторлорун (социалдык, медициналык) аныктоого, патологияны аныктоодо бардык курактагы балдардын соматикалык ден соолугуна баа берүү жана медайымдык кийлигишүүлөрдү жүргүзүүгө жөндөмдүү жана даяр;

**КК-15** - жаш өзгөчөлүктөрүн эске алуу менен, кары жана улгайган курактагы адамдарга медайымдык кийлигишүүлөрдү ишке ашырууга жөндөмдүү жана даяр;

**КК-16 -** жеке адамдарды, үй-бүлөлөрдү, калктын топторун колдоого жөндөмдүү жана даяр;

Атайын медайымдык жардам көрсөтүү:

**КК-17** - бейтаптарга жана жабыркагандарга шашылыш жардам көрсөтүүгө жөндөмдүү жана даяр;

**КК-18**- бейтаптарды жана жабыр тарткандарды саламаттык сактоо уюмунун тийиштүү деңгээлине адекваттуу ташууну уюштурууга жөндөмдүү жана даяр (зарыл болсо);

**КК-19** - калктын психикалык саламаттыгын сактоо, адамдын жүрүм-турумундагы жана мүнөзүндөгү өзгөрүүлөрдү аныктоо, медайымдык жардам жана психосоциалдык интеграция боюнча иш-чараларды жүргүзүүгө жөндөмдүү жана даяр;

**КК-20** - айыккыс оорулууга жана терминалдык баскычтагы оорулууга паллиативдик жардам көрсөтүү, ооруну жана катуу оорунун башка белгилерин натыйжалуу башкарууга жөндөмдүү жана даяр;

**КК-21** - организмдин физиологиялык, психологиялык жана социалдык ден соолугун калыбына келтирүүгө өбөлгө түзүүчү эң кеңири таралган патологиялык абалдарында жана жабыркоолорунда бейтаптар жана ДМЧА үчүн ар кандай реабилитациялык жана абилитациялык иш-чараларды жүзөгө ашырууга жөндөмдүү жана даяр;

**КК-22** - өзгөчө кырдаал шарттарында дарылоо-эвакуациялоо иш-чараларын жүргүзүүгө, эпидемиянын экстремалдык шарттарында, массалык кыйроо очокторунда калкка медициналык жардам көрсөтүүгө жөндөмдүү жана даяр;

Медайымдарды башкаруу жана кесиптик өркүндөтүү:

**КК–23** - медайымдык кызматтардын ишин уюштурууда чыр-чатактарды, стрессти жана инновацияларды башкаруу үчүн натыйжалуу байланыш ыкмаларын колдонуу, күчтүү жана алсыз жактарын аныктоо үчүн өзүн-өзү баалоо, өз убактысын пландаштыруу жана жеке жана кесиптик өнүгүү жана окутуу стратегиясын түзүүгө жөндөмдүү жана даяр;

**КК-24** - саламаттык сактоодо кабыл алынган ченемдик-тескөөчү документтерди (КР мыйзамдары, техникалык регламенттер, эл аралык жана улуттук стандарттар, буйруктар, сунуштамалар, колдонуудагы эл аралык классификациялар ж. б.) колдонууга жана иштөөгө жөндөмдүү жана даяр, дарылоо-алдын алуу мекемелеринде эсептик-отчеттук медициналык документтерди жүргүзөт;

**КК–25** - ДПМдин материалдык ресурстарын аларды сарамжалдуу пайдалануу максатында башкарууга жөндөмдүү жана даяр; маркетингдик изилдөөлөрдүн методдорун колдонуу менен дары-дармек каражаттарына, таңуучу материалдарга, медициналык аспаптарга жана медициналык багыттагы башка товарлардык анализ жүргүзүү;

**КК–26** - Заманбап кадрдык технологиялардын (HR – технологиялар)негизинде ДПМдеги медайымдык кадрларды пландаштырууга даяр жана жөндөмдүү;

**КК-27** - медайымдык иштин сапатын контролдоону ишке ашырууга жөндөмдүү жана даяр (контролдоонун катышуучуларын аныктоо, контролдоо каражаттары; контролдоо механизмдери).

 **560200 - Медайымдык иш** багыты боюнча бакалаврды даярдоо боюнча билим берүү программасын иштеп чыгууда программа багытталган кесиптик ишмердүүлүктүн түрлөрүнө тиешелүү бардык универсалдуу, ошондой эле кесиптик компетенциялар программанын талап кылынган окуу натыйжаларынын жыйындысына киргизилет. Даярдоо процессинде окуучу аны даярдоонун конкреттүү профилине байланыштуу башка (атайын кесиптик) компетенцияларга ээ боло алат.

Профили кошумча кесиптик компетенциялар тарабынан 5 аталыштан ашпаган санда аныкталат жана ЖОЖ тарабынан өз алдынча аныкталат. Профилдердин тизмеси ОМБ тарабынан бекитилет.

 Компетенциялардын тизмеги улуттук квалификациянын алкагынын, квалификациянын жана кесиптик стандарттын (эгер болсо) тармактык/сектордук алкактарынын негизинде аныкталат.

 **5.2. Бакалаврларды даярдоонун НББПнын түзүмүнө талаптар**.

Бакалаврларды даярдоонун НББПнын түзүмү төмөнкүдөй блокторду камтыйт:

Блок 1 «Дисциплиналар (модулдар)»;

Блок 2 «Практика»;

Блок 3 «Мамлекеттик жыйынтыктоочу аттестация».

|  |  |
| --- | --- |
| **Бакалаврларды даярдоодогу НББПнын түзүмү** | **Бакалаврларды даярдоодогу НББПнын жана анын блокторунун кредиттердеги көлөмү** |
| **Блок 1** | II. Гуманитардык, социалдык жана экономикалык циклII. Математикалык жана табигый илимий циклIII. Кесиптик циклБаардыгы: | 28-347-13158-165200-205 |
| **Блок 2** | Практика  | 25-30 |
| **Блок 3** | Жыйынтыктоочу мамлекеттик аттестация | 10 |
| Бакалаврларды даярдоодогу ЖКББ НББПнын көлөмү | 240 |

*Эскертүү:* Жогорку окуу жайы дисциплиналардын блоктору үчүн окуу материалын иштеп чыгууга бөлүнгөн сааттардын көлөмүн 10% чегинде өзгөртүүгө укуктуу.

Жож мамлекеттик билим берүү стандартынын талаптарына ылайык бакалаврды даярдоодогу НББПны иштеп чыгат жана улуттук квалификациянын алкактарына ылайык окутуунун натыйжаларына жетүүгө жоопкерчилик тартат.

Дисциплиналардын (модулдардын) топтомун жана алардын бакалаврды даярдоодогу НББПнын ар бир блогуна тиешелүү эмгек сыйымдуулугун жож улуттук квалификациянын алкактарында каралган окутуунун натыйжаларынын жыйындысы түрүндө аны өздөштүрүүнүн талаптарын эске алуу менен ушул блок үчүн белгиленген көлөмдө өз алдынча аныктайт.

5.2.1. Бакалаврды даярдоодогу НББП төмөнкүлөрдү ишке ашырууну камсыздашы керек:

- гуманитардык, социалдык жана экономикалык циклдин милдеттүү дисциплиналарын, алардын тизмеги эмгек сыйымдуулугу Кыргыз Республикасынын билим берүү жана илим жаатындагы ыйгарым укуктуу мамлекеттик орган тарабынан аныкталат. Аталган дисциплиналардын мазмуну жана ишке ашыруу тартиби бакалаврды даярдоонун тиешелүү багыты боюнча ЖКББ мамлекеттик билим берүү стандарты менен белгиленет;

- кеминде 360 саат көлөмүндө дене тарбия жана спорт боюнча жана 610 сааттан кем эмес аскердик-медициналык даярдык дисциплиналарын (эгер тиешелүү кафедра бар болсо, Кыргыз Республикасынын Коргоо Министрлигинин Указына ылайык), алар өздөштүрүү үчүн милдеттүү болуп саналат, бирок кредиттерге которулбайт жана бакалаврды даярдоодогу НББПнын көлөмүнө киргизилбейт.

 5.2.2. «Практика» 2-блогу окуу практикасын жана өндүрүш практикасын камтыйт.

Жож бир же бир нече типтеги практиканы тандоого укуктуу, ошондой эле белгиленген кредиттердин чегинде кошумча типтеги практиканы белгилей алат.

Практика кесиптик максатта милдеттерди аткарууда практикалык көндүмдөрдү алуу жана өркүндөтүү, алынган билимди, көндүмдөрдү жана көндүмдөрдү тереңдетүү жана бекемдөө максатында уюштурулат жана өткөрүлөт.

 5.2.3. «Мамлекеттик аттестация» 3-блогу мамлекеттик экзаменди тапшырууга даярдыкты жана тапшырууну, бүтүрүүчү квалификациялык ишти аткарууну жана аны жактоону (эгерде жож бүтүрүүчү квалификациялык ишти жыйынтыктоочу мамлекеттик аттестациянын курамына киргизген болсо) камтыйт.

 5.2.4. Бакалаврды даярдоодогу НББПнын алкагында милдеттүү жана элективдүү бөлүк болот.

 Бакалаврды даярдоодогу НББПнын милдеттүү бөлүгүнө улуттук квалификациянын алкактарынын деңгээлдерин эске алуу менен жалпы илимий, универсалдуу, социалдык-инсандык жана жалпы маданий жана кесиптик компетенциялардын калыптанышын камсыз кылуучу дисциплиналар жана практикалар кирет.

 Мамлекеттик аттестациянын көлөмүн эске албаганда милдеттүү бөлүктүн көлөмү бакалаврды даярдоодогу НББПнын жалпы көлөмүнөн 50 пайыздан ашпоого тийиш.

 Бакалаврды даярдоодогу НББПнын элективдүү бөлүгүндө студенттер тиешелүү багыт боюнча дисциплиналарды тандай алышат, ошондой эле башка багыттагы бакалаврларды даярдоодогу НББПнын дисциплиналарын тандоого жол берилет.

 5.2.5. Жож ден соолугунун мүмкүнчүлүгү чектелүү адамдарга (алардын арызы боюнча) ден соолугунун абалы боюнча окууга каршы көрсөтмөлөр каралган НББПдан тышкары, бакалаврды даярдоодогу НББП боюнча окууга мүмкүнчүлүк берүүгө тийиш, анда алардын психофизикалык өнүгүүсүнүн өзгөчөлүгү, жеке мүмкүнчүлүктөрү эске алынат жана зарыл болгон учурда аталган адамдардын өнүгүүсүнүн бузулушун түзөтүүнү жана социалдык көнүгүүсүн камсыз кылат.

 **5.3. Бакалаврларды даярдоонун НББПсын ишке ашыруунун шарттарына карата талаптар.**

 5.3.1. Окуу процессин кадрдык камсыз кылуу.

 Бакалаврларды даярдоонун НББПсын ишке ашыруу, окутулуп жаткан дисциплинанын профилине ылайык келүүчү базалык билими бар жана илимий жана (же) илимий-методикалык иш менен системалуу алектенген педагогикалык кадрлар менен камсыз кылынышы керек. Кесиптик циклдин окутуучуларынын илимдин кандидаты, доктору окумуштуулук даражасы жана (же) тийиштүү кесиптик чөйрөдө иш тажрыйбасы болушу керек, ошондой эле илимдин кандидаты же доктору илимий даражасы бар окутуучулар тарабынан лекциялар окулган дисциплиналардын үлүшү дисциплиналардын жалпы санынын 40% кем эмес болушу керек (лицензиялык талаптарга ылайык).

 Мугалимдер окутулуп жаткан дисциплинанын профилине ылайык келген жогорку кесиптик билимге (адис, магистр) ээ болууга тийиш.

 Илимий даражасы жана/же илимий наамы бар мугалимдердин жалпы санынын 10%га чейинкисин ушул тармакта 10 жылдан ашык жетекчи же жетектөөчү адис катары практикалык тажрыйбасы бар окутуучулар алмаштыра алат.

 5.3.2. Окуу процессин окуу-методикалык жана маалыматтык камсыз кылуу.

 Негизги билим берүү программасы окуу-методикалык документтер жана бардык окуу курстары, дисциплиналар (модульдер) боюнча материалдар менен камсыз болушу керек.

 Аудиториядан тышкаркы иштер методикалык жактан камсыз кылуу жана аны аткарууга жана контролдоого кеткен убакытты негиздөө менен коштолууга тийиш.

 Бакалаврларды даярдоонун НББПсын ишке ашыруу ар бир студенттин маалыматтар базасына жана негизги билим берүү программасынын дисциплиналарынын толук тизмеги боюнча түзүлгөн китепканалык фонддорго жол алуусу менен камсыз кылынуусу керек.

 Билим берүү программасына киргизилген кесиптик циклдин ар бир дисциплинасы боюнча милдеттүү окуу жана окуу-методикалык басма жана/же электрондук басылмалардын болушу ар бир студент үчүн 0,5тен кем эмес болууга тийиш; лабораториялык иштерди аткаруунун методикалык каражаттар менен камсыз болушу 1:1 болууга тийиш.

 Китепкананын фонду жалпы илимий жана кесиптик циклдердин дисциплиналары боюнча негизги окуу адабияттарынын басма жана/же электрондук басылмалары менен толукталышы керек.

 Кошумча адабият фондуна окуудан тышкары расмий, маалымдама-библиографиялык жана мезгилдүү басылмалар кирүүгө тийиш.

 Ар бир студентке мүмкүнчүлүк камсыз кылуу керек:

- окуунун максаттарын, милдеттерин жана билим берүү траекториясын жакшыраак түшүнүүгө мүмкүндүк берүүчү уюштуруу-методикалык материалдарга;

- негизги окулуучу дисциплиналар боюнча окуу басылмаларын жана электрондук билим берүү ресурстарын камтыган электрондук китепкана системасына.

 Ошондой эле студенттерге окуу тармагы боюнча ата мекендик жана чет өлкөлүк журналдардан турган китепкана фондунун комплекттерине жеткиликтүүлүктү камсыз кылуу керек (НББПда журналдардын тизмеси көрсөтүлөт).

 5.3.3. Окуу процессин материалдык-техникалык жактан камсыздоо.

 Бакалаврларды даярдоонун негизги билим берүү программасын ишке ашыруучу жождун лабораториялык, дисциплиналык жана дисциплиналар аралык даярдоонун, студенттердин жождун окуу планында алдын ала каралган жана да аракеттеги санитардык жана өрткө каршы эрежелер менен нормаларга ылайык келчү практикалык жана илимий-изилдөөчүлүк иштеринин бардык түрлөрүн жүргүзүүнү камсыз кылуучу материалдык-техникалык базасы болуусу керек.

 Бакалаврларды даярдоонун НББПны ишке ашырууга мүмкүндүк берүүчү зарыл материалдык-техникалык камсыздоонун тизмеси:

* + - * физика, химия, биологиялык химия, физиология, микробиология жана вирусология фармакология, патологиялык анатомия, патофизиология, гигиена боюнча лабораториялар;
* анатомиялык музей;
* гуманитардык, табият таануу жана кесиптик дисциплиналарды окутуу үчүн атайын жабдылган аудиториялар жана кабинеттер;
* бейтаптар менен иштөө көндүмдөрүн өнүктүрүү үчүн симуляциялык борбор;

 Электрондук басылмаларды колдонууда университетте 100 студентке интернетке кирүү мүмкүнчүлүгү бар 7ден кем эмес компьютер болушу керек.

 1 окуучуга пайдалуу аянт 3м2 кем эмес болушу керек.

 Жождун, программаны ишке ашыруу үчүн менчик укугунда же башка мыйзамдуу негизде клиникалык жайлары болушу керек.

 5.3.4. Бүтүрүүчүлөрдү даярдоонун сапатын баалоо.

 Жогорку окуу жайы кадрларды даярдоонун сапатына кепилдик берүүгө милдеттүү, жана ошондой эле:

* иш берүүчүлөрдүн өкүлдөрүн тартуу менен бүтүрүүчүлөрдү даярдоонун сапатын камсыз кылуу стратегиясын иштеп чыгууга;
* билим берүү программаларына мониторинг, мезгил-мезгили менен кароого;
* студенттердин билим жана көндүмдөрүнүн деңгээлин, бүтүрүүчүлөрдүн компетенцияларын баалоонун объективдүү жол-жоболорун иштеп чыгууга;
* педагогикалык жамааттын компетенттүүлүгүн камсыз кылууга;
* иш берүүчүлөрдүн өкүлдөрүн тартуу менен алардын ишмердүүлүгүн (стратегиясын) баалоо жана башка окуу жайлары менен салыштыруу үчүн макулдашылган критерийлер боюнча үзгүлтүксүз өзүн-өзү баалоого;
* өзүнүн ишинин натыйжалары, пландары, инновациялары жөнүндө коомчулукка маалымдоого.

 Бакалаврларды даярдоонун НББПсын өздөштүрүү сапатын баалоо учурдагы билим сапатын текшерүү, аралык аттестациясын жана бүтүрүүчүлөрдүн мамлекеттик жыйынтыктоочу аттестациясын камтышы керек.

 Ар бир дисциплина боюнча билимди учурдагы жана аралык контролдоонун конкреттүү формалары жана жол-жоболору университет тарабынан өз алдынча иштелип чыгат жана окуу башталгандан тартып биринчи айдын ичинде студенттердин назарына жеткирилет.

 Студенттердин жеке жетишкендиктеринин тиешелүү НББПнын талаптарына ылайык келүүсүн аттестациялоо үчүн (учурдагы жана аралык аттестация) билимди баалоого, көндүмдөрү жана компетенттүүлүктүн калыптануу деңгээлин билүүгө мүмкүндүк берүүчү типтүү тапшырмаларды, тесттерди жана контролдук методдорду камтыган баалоо инструменттеринин базалары түзүлөт. Баалоо инструменттеринин фонду университет тарабынан иштелип чыгат жана бекитилет.

 Баалоо инструменттеринин фонду даярдоонун ушул чөйрөсүндө Жогорку кесиптик билим берүүнүн Мамлекеттик билим берүү стандарттарынын талаптарын толук жана адекваттуу чагылдыруу, конкреттүү программанын жана окуу планынын максаттарына жана милдеттерине ылайык келүүгө тийиш. Алар ушул талаптарга ылайык бүтүрүүчү ээ болгон универсалдуу жана кесиптик компетенциялардын сапатына баа берүү үчүн иштелип чыгат.

 Баалоо инструменттерин иштеп чыгууда студенттердин чыгармачылык менен алектенүү жөндөмдүүлүгүн, конкреттүү атайын билимдердин жетишсиздиги жана кесиптик билимдин жалпы кабыл алынган алгоритмдердин жоктугу менен байланышкан жаңы маселелердин чечимдерин издөөгө даярдыгын баалоону камсыз кылуу зарыл.

 Жекече баа берүүдөн тышкары, өз ара баалоо да колдонулушу керек: окуучулардын бири-биринин ишин карап чыгуу; студенттердин дилбаяндарга, долбоорлорго, илимий эмгектерге каршы чыгышы ж.б.

 Жож бакалаврдын компетенттүүлүгүн баалоо жана контролдоо системасын алардын келечектеги кесиптик ишинин шарттарына максималдуу жакындаштыруу үчүн шарттарды түзүшү керек. Бул максатта тигил же бул дисциплинанын окутуучуларынан тышкары иш берүүчүлөр (кызыккан медициналык мекемелердин, илим-изилдөө институттарынын, фирмалардын өкүлдөрү), тектеш дисциплиналарды окуткан окутуучулар сырттагы эксперт катары активдүү катышышы керек.

 Студенттерге бүтүндөй окуу процессинин мазмунуна, уюштурулушуна жана сапатына, ошондой эле айрым мугалимдердин эмгегине баа берүү мүмкүнчүлүгү түзүлүшү керек.

 Мамлекеттик жыйынтыктоочу аттестация бүтүрүүчүлөрдүн кесиптик даярдыгынын деңгээлинин билим берүү стандартынын талаптарына ылайык келүүсүн белгилөөгө багытталган.

 Мамлекеттик жыйынтыктоочу аттестация бакалаврды даярдоо багыты боюнча жыйынтыктоочу мамлекеттик экзаменди даярдоону жана өткөрүүнү камтыйт, анын максаты бул багыттагы жогорку кесиптик билим берүүнүн бүтүрүүчүсүнүн билим берүү стандартында каралган теориялык жана практикалык даярдыгын баалоо, ошондой эле бүтүрүү квалификациялык ишти аткаруу жана коргоо (эгерде университет квалификациялык ишти мамлекеттик жыйынтык аттестацияга киргизсе).

 Бүтүрүүчү квалификациялык иштин (бакалаврдык иштин) мазмунуна, көлөмүнө жана түзүмүнө талаптар, ошондой эле мамлекеттик экзаменге карата талаптар ЖОЖ тарабынан аныкталат.

 Бакалаврдын бүтүрүү квалификациялык иши бакалаврды даярдоонун тандалган профилине ылайык практикалык багытка ээ болушу керек.

 Студент алган терең билимдерине, көндүмдөрүнө жана калыптанган универсалдуу жана кесиптик компетенцияларына таянуу менен өзүнүн жөндөмдүүлүгүн жана даярдыгын көрсөтүүгө, өзүнүн кесиптик ишмердигинин маселелерин заманбап деңгээлде өз алдынча чечүүгө, атайын маалыматтарды профессионалдуу түрдө берүүгө, илимий негизде талашып-тартышып, өз оюн коргоп чыгууга тийиш.

 Мамлекеттик жыйынтыктоочу аттестациянын программасы бакалаврды даярдоо багыты боюнча билим берүү стандартына ылайык түзүлөт. Ал медициналык-социалдык көйгөйлөрдүн, патологиялык шарттардын жана медайымдык кийлигишүүлөрдүн тизмесин камтыйт, алардын негизинде аттестациялык суроолор, тесттик тапшырмалар, практикалык көндүмдөрдүн тизмеси жана кырдаалдык клиникалык тапшырмалар түзүлөт.

 Бакалаврларды даярдоо багыты боюнча Мамлекеттик жыйынтыктоочу экзаменинин программасы, ЖОЖдо Мамлекеттик жыйынтыктоочу аттестациянын бүтүрүү экзаменинин мазмунуна, көлөмүнө жана түзүмүнө карата талаптардын жана Кыргыз Республикасынын Өкмөтүнүн 2012-жылдын 29-майындагы № 346 токтому менен бекитилген Кыргыз Республикасынын жогорку окуу жайларынын бүтүрүүчүлөрүн жыйынтыктоочу мамлекеттик аттестациялоо жөнүндөгү жобонун негизинде түзүлөт.

 Бүтүрүүчүнүн компетенттүүлүгүн объективдүү баалоо үчүн экзамендик суроолор жана тапшырмалар ар тараптуу болушу жана конкреттүү компетенцияларды камтыган ар кандай билим берүү циклдеринин тандалган бөлүмдөрүнө туура келиши керек.

 **Мамлекеттик жыйынтыктоочу аттестация төмөнкүлөрдү камтыйт:**

1. Кыргызстандын тарыхы, кыргыз тили жана адабияты жана Кыргызстандын географиясы боюнча дисциплиналар аралык комплекстүү экзамен;
2. Профильдик дисциплиналар боюнча жыйынтыктоочу экзамени, өткөрүү тартибин ЖОЖ өз алдынча бекитет;
3. Бүтүрүү квалификациялык ишти аткаруу жана коргоо (эгерде университет квалификациялык ишти мамлекеттик жыйынтык аттестацияга киргизсе).